จีนโต้กลับ!! พร้อมใช้ “แรร์เอิร์ธ” ต่อกรสหรัฐฯ - FINNOMENA
ทางการจีนส่อแววจำกัดการส่งออก ‘แร่แรร์เอิร์ธ’ เพื่อสู้ศึกสงครามการค้ากับสหรัฐฯ
30 พ.ค. 2562

ทางการจีนส่อแววจำกัดการส่งออก ‘แร่แรร์เอิร์ธ’ เพื่อสู้ศึกสงครามการค้ากับสหรัฐฯ
เป็นที่รู้กันว่า ประเทศจีนเป็นหนึ่งในประเทศมหาอำนาจในการผลิตและส่งออก ‘แร่แรร์เอิร์ธ’ เป็นแร่ที่สำคัญสำหรับการผลิตอุปกรณ์อิเล็กทรอนิกส์และอุปกรณ์ทางการทหารของสหรัฐฯ
โดยทางการจีนพิจารณาจำกัดการส่งออกแร่แรร์เอิร์ธไปยังสหรัฐฯ เป็นการโต้กลับภายใต้สงครามการค้าระหว่างสองประเทศนี้
ซึ่งจีนเป็นประเทศที่มีแร่แรร์เอิร์ธอยู่ประมาณ 1 ใน 3 ของโลก นับเป็น 80% ของการนำเข้าแร่ทั้ง 17 ชนิดของสหรัฐฯ
ถึงแม้ว่าสหรัฐฯ ยังมีบริษัทที่เริ่มการผลิตแร่แรร์เอิร์ธถึง 3 บริษัท แต่ก็ยังอยู่ในขั้นตอนการเริ่มเพียงเท่านั้น หนึ่งในนั้นมีแผนเปิดในปีหน้า (ปี 2020) ณ รัฐแคลิฟอร์เนีย คาดว่าจะมีการผลิตอยู่ที่ 5,000 ตัน/ปี ส่วนอีกสองบริษัทยังไม่เริ่มการผลิต แนวโน้มการเปิดคือปี 2022
ในขณะเดียวกัน บริษัท Texas Mineral Resources กำลังพัฒนาการผลิตแร่แรร์เอิร์ธ รวมไปถึงการสร้างเหมือง และกระบวนการผลิตแร่ 7.3 ล้านตัน/ปี และผลิตแร่แรร์เอิร์ธ 3,325 ตัน/ปี ซึ่งโครงการนี้มีมูลค่าถึง 300 ล้านดอลลาร์
การผลิตแร่แรร์เอิร์ธภายในประเทศสหรัฐฯ ยังคงเป็นโครงการเบื้องต้นที่ต้องพัฒนาต่อไป หากสำเร็จ จะทำให้สหรัฐฯ ไม่จำเป็นต้องพึ่งการนำเข้าจากคู่กรณีของตนอย่างจีน
โดยล่าสุด สหรัฐฯ ได้ยกเว้นการขึ้นภาษีนำเข้าในส่วนของแร่แรร์เอิร์ธที่ได้นำเข้าจากประเทศจีน รวมไปถึงแร่อื่นๆ ที่สำคัญ
ที่มา: https://www.reuters.com/article/us-china-usa-rareearth-refining/china-set-to-control-rare-earth-supply-for-years-due-to-processing-dominance-idUSKCN1T004J
แท็ก:
แชร์บทความ: